Likurgija
Likurgija (, Lykoúrgeia) naslov je izgubljene dramske tetralogije atinskog tragičkog pesnika Eshila, u kojoj se obrađivao sukob Tračanina Likurga s Dionisom i njegove posledice. Od četiri dramska komada koja su činila Likurgiju sačvani su samo oskudni fragmenti u citatima drugih antičkih pisaca, pa se rekonstrukcija njihove sadržine temelji samo na pretpostavkama. U tragediji Edonci (, Ēdōnoí), verovatnije se opisivao Dionisov dolazak u Trakiju, gde je kralj Likurg pokušao da zabrani kult novog boga. Druga tragedija, Basaride (, Bassarídes), navodno je opisivala kako su Orfeja ubile Tračanke u Dionisovoj pratnju. O trećoj tragediji, Mladići (, Neaniskoí), zna se vrlo malo, ali Martin Litchfield West pretpostavlja da se završavala prihvatanjem Dionisovog kulta u Trakiji. Satirska igra nazvana je Likurg (, Lykoûrgos) po imenu tračkog kralja i možda se bavila njegovim pokušajem da pripitomi satire, civilizuje njihovu divlju prirodu i prisili ih da na njegovim gozbama nastupaju "ne u čast Dionisa, nego u čast njega i Aresa".

Reference

Literatura 
 
 
 

Eshil
Authority control